30 Jurnalul Oficial al Uniunii Europene 03|vol. 18 31995R2535 31.10.1995 JURNALUL OFICIAL AL COMUNITĂȚILOR EUROPENE L 260/3 REGULAMENTUL (CE) NR. 2535/95 AL CONSILIULUI din 24 octombrie 1995 de modificare a Regulamentului (CEE) nr. 3730/87 de stabilire a normelor generale aplicabile furnizării către anumite organizații a unor produse alimentare provenind din stocurile de intervenție și destinate distribuirii către persoanele cele mai defavorizate din cadrul Comunității CONSILIUL UNIUNII EUROPENE, având în vedere Tratatul de instituire a Comunității Europene, în special articolul 43, având în vedere propunerea Comisiei (1), având în vedere avizul Parlamentului European (2), întrucât măsurile stabilite în Regulamentul (CEE) nr. 3730/87 (3) pentru furnizarea de alimente celor mai defavorizate persoane din Comunitate sunt bazate pe disponibilitatea stocurilor publice, ca urmare a achiziționării de către agențiile de intervenţie, în conformitate cu mecanismele pentru anumite organizații comune ale pieței; întrucât s-a dovedit că adoptarea și aplicarea planului anual pentru furnizarea de alimente poate deveni dificilă datorită inexistenței temporare a anumitor produse de bază în stocurile de intervenție în cursul anului; întrucât această amenințare poate să crească, date fiind măsurile adoptate pentru a controla pieţele mai eficient și pentru a adapta producția la cerințe; întrucât pare potri- vit, ca o măsură intermediară în aceste situații și pentru a nu pune în pericol aplicarea programelor de furnizare, să se asigure posi- bilitatea de mobilizare a produselor respective pe piața comuni- tară, dar în condiții care nu aduc atingere nici principiului furni- zării produselor provenind din stocuri de intervenție, nici cadrului creditelor înscrise în acest scop în bugetul comunitar; întrucât, pentru a garanta o bună gestionare a regimului, este de asemenea potrivit să se prevadă posibilitatea de mobilizare a produselor pe piața comunitară în cazul în care aplicarea planu- lui anual de furnizare ar determina, datorită localizării geografice a stocurilor publice din Comunitate, transferul de cantități mici de produse de intervenție între două sau mai multe state membre; () JO C260, 5.10.1995, p. 18. () Avizemis la 13 octombrie 1995 (nepublicat încă în Jurnalul Oficial). () JOL352,15.12.1987,p.1. întrucât este necesar să se prevadă aplicarea dispozițiilor prezen- tului regulament încă de la începutul perioadei de punere în aplicare a planului anual de furnizare, ADOPTĂ PREZENTUL REGULAMENT: Articolul 1 La articolul 1 din Regulamentul (CEE) nr. 3730/87, se adaugă următoarele paragrafe: „Atunci când un produs nu este disponibil temporar în stocurile de intervenție comunitare, pe perioada aplicării planului anual prevăzut la primul paragraf și în măsura în care este necesar pentru a permite adoptarea și aplicarea planului în unul sau mai multe state membre, produsul poate fi mobilizat pe piața comunitară. Mobilizarea pe piața comunitară poate avea loc, de asemenea, atunci când aplicarea planului ar implica transferul între statele membre de cantități mici de produse de intervenție într-un stat membru, altul decât cel sau cele în care este solicitat produsul. Atunci când carnea de vită și mânzat nu este disponibilă în stocurile de intervenție, achizițiile de pe piața comunitară pot fi efectuate prin mobilizarea oricărui alt produs din carne. Condițiile de mobilizare de pe piața comunitară sunt stabilite în conformitate cu procedura prevăzută în articolul 6.” Articolul 2 Prezentul regulament intră în vigoare în a treia zi de la publicarea în Jurnalul Oficial al Comunităților Europene. Se aplică de la 1 octombrie 1995.